SFN

SFN () on muun muassa DVB-T- ja DVB-T2-verkoissa käytetty teknologia, joka mahdollistaa sen, että kaksi tai useampi lähetin käyttää samaa taajuutta tiedonsiirtoon. Tämä vaatii, että lähettimet on tarkasti synkronoitu esimerkiksi GPS:n avulla lähettämään yhtä aikaa. Sen sijaan, että samalla taajuudella olevat lähettimet häiritsisivät toisiaan, SFN-verkossa olevat lähettimet vahvistavat toistensa signaalia saapuessaan vastaanottimeen. Vastaanotin osaa yhdistää hieman eri viiveillä tulevat signaalit toisiinsa, mikä parantaa signaali-kohinasuhdetta.

Luokka:Radiotekniikka